rejauldu/bengali-wikipedia huggingface dataset:
জামালপুর ইউনিয়ন বাংলাদেশের ঢাকা বিভাগের রাজবাড়ী জেলার বালিয়াকান্দি উপজেলার অন্তর্গত একটি ইউনিয়ন।   আয়তন ও জনসংখ্যা  গ্রামের সংখ্যা: ২৯টি মৌজার সংখ্যা: ২৫টি মোট জনসংখ্যা: ২০১১ সালের আদমশুমারি অনুযায়ী মোট জনসংখ্যা প্রায় ৩০,০৯৬ জন।   শিক্ষা  সাক্ষরতার হার: ২০০১ এর শিক্ষা জরীপ অনুযায়ী সাক্ষরতার হার ৪৯%। শিক্ষা প্রতিষ্ঠান: সরকারী প্রাথমিক বিদ্যালয়: ১৩টি উচ্চ বিদ্যালয়: ০৩টি মাদ্রাসা: ০২টি কলেজ: ০১টি।   জনপ্রতিনিধি  বর্তমান চেয়ারম্যান: মোঃ ইউনুছ আলী সরদার। প্রাক্তন চেয়ারম্যানগণের তালিকা:  চেয়ারম্যানের নামদায়িত্বকালআঃ ওয়াহেদ সিকদার১৯৭২আঃ জলিল মিয়া১৯৭৩-১৯৭৫আঃ ওয়াহেদ সিকদার১৯৭৫-১৯৭৬কাজি শামসুদ্দিন আহমেদ১৯৭৭-১৯৮২বাবু পবিত্র কুমার দাস১৯৮৩-১৯৮৭হাবিবুল ইসলাম দেওয়ান১৯৮৮-১৯৯৮মোঃ ইউনুছ আলী সরদার১৯৯৮-২০০১এ.কে.এম ফরিদ হোসেন২০১১-২০১৬   আরও দেখুন   রাজবাড়ী জেলা  বালিয়াকান্দি উপজেলা   তথ্যসূত্র    বহিঃসংযোগ  ওয়েবসাইট  বিষয়শ্রেণী:বালিয়াকান্দি উপজেলার ইউনিয়ন
পেদ্রো তোনন জেরোমেল  (জন্ম: ২১ সেপ্টেম্বর ১৯৮৫) হলেন একজন ব্রাজিলীয় পেশাদার ফুটবলার, যিনি ব্রাজিলীয় ক্লাব গ্রেমিও এবং ব্রাজিল জাতীয় দলের হয়ে একজন সেন্টার ব্যাক হিসেবে খেলেন।  আন্তর্জাতিক ক্যারিয়ার ২০১৬ সালের ২৭শে আগস্ট তারিখে, জেরোমেল তৎকালীন ব্রাজিল জাতীয় দলেরর কোচ তিতে তাকে প্রথমবারের মতো জাতীয় দলে ডাকেন। তিনি রদ্রিগো কাইয়োর বদলে জাতীয় দলে ডাক পান। তিনি ২০১৭ সালের ২৫ শে জানুয়ারি তারিখে, ব্রাজিল জাতীয় দলের হয়ে অভিষেক করেন, উক্ত ম্যাচটি ছিল কলোম্বিয়ার বিরুদ্ধে, যেখানে ব্রাজিল ১–০ গোলে জয়লাভ করে। উক্ত ম্যাচে তিনি পূর্ণ ৯০ মিনিট খেলেছিলেন।  সম্মাননা ক্লাব গ্রেমিও কোপা দো ব্রাজিল: ২০১৬ কোপা লিবের্তাদোরেস: ২০১৭ রেকোপা সুদামেরিকানা: ২০১৮  ব্যক্তিগত  বোলা দে প্রাতা: ২০১৫, ২০১৬, ২০১৭  কেম্পিওনাতো ব্রাসিলেইরো সিরি এ বছরের সেরা দল: ২০১৬, ২০১৭  তথ্যসূত্র  বহিঃসংযোগ  বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:সাও পাওলোর ক্রীড়াব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে আ-এর খেলোয়াড় বিষয়শ্রেণী:সোসিয়েদাদে এস্পোর্তিভা পালমেইরাসের খেলোয়াড় বিষয়শ্রেণী:গ্রেমিও ফুটবল পোর্তু আলেগ্রেন্সের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:গ্রুপো দেস্পোর্তিভো শাভিসের খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:১. ফুটবল ক্লাব কলনের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:রিয়াল ক্লাব দেপোর্তিভো মায়োর্কার খেলোয়াড় বিষয়শ্রেণী:ব্রাজিলের আন্তর্জাতিক ফুটবলার বিষয়শ্রেণী:ব্রাজিলীয় প্রবাসী পুরুষ ফুটবলার বিষয়শ্রেণী:পর্তুগালে প্রবাসী ফুটবলার বিষয়শ্রেণী:জার্মানিতে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:পর্তুগালে ব্রাজিলীয় প্রবাসী বিষয়শ্রেণী:স্পেনে ব্রাজিলীয় প্রবাসী বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:ভিতোরিয়া স্পোর্টস ক্লাবের খেলোয়াড় বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:ইতালীয় বংশোদ্ভূত ব্রাজিলীয় ব্যক্তি বিষয়শ্রেণী:জার্মানিতে ব্রাজিলীয় প্রবাসী ক্রীড়াবিদ বিষয়শ্রেণী:সাও পাওলোর ফুটবলার বিষয়শ্রেণী:ইতালীয় ফুটবলার বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ বিষয়শ্রেণী:স্পেনে ব্রাজিলীয় প্রবাসী ক্রীড়াবিদ বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
মুসলিমদের পারস্য বিজয় এর মাধ্যমেই ইরানের ইসলামীকরণের যাত্রা শুরু হয়। এটি একটি দীর্ঘ প্রক্রিয়া ছিল। সমগ্র জনগোষ্ঠীর একটা বড়ো অংশ ইসলামকে ধীরে ধীরে গ্রহণ শুরু করে, যদিও বাকিরা ইসলামকে প্রত্যাখ্যান করতো। অপরদিকে ইরানিরা কিছু নির্দিষ্ট প্রাক-ইসলামী প্রথা মেনে চলতো এবং নিজেদেরকে ইসলামী ভাষা, সংস্কৃতি, ও আইন কানুনের সাথে মানিয়ে চলতো। অবশেষে এই দুই রীতিনীতি এবং প্রথা একীভূত হয়ে "ইরানি ইসলামী" রূপলাভ করে।Iran in History  by Bernard Lewis.  ইরানের ইসলামীকরণের ফলে ইরান সমাজের রাজনৈতিক, সাংস্কৃতিক , ও বৈজ্ঞানিক কাঠামোতে এক বড়ো ধরনের পরিবর্তন এসেছিলো। নবগঠিত মুসলিম সমাজের প্রধান উপাদান হয়ে উঠে শিল্প, ফার্সী সাহিত্য, ঔষধ ও দর্শন। হাজার বছরের ঐতিহ্য ও সভ্যতার একীভূতকরণ , পারস্যের সমৃদ্ধি এবং সংস্কৃতির প্রধান ক্ষেত্র তৈরীকরণের মাধ্যমে তৎকালীন সময়টা ইরানের ইসলামী স্বর্ণযুগ হিসেবে খ্যাতি লাভ করে।   ইসলামীকরণ পরবর্তী ইরানি সংস্কৃতি   ইসলামী বিজয় পরবর্তী ফার্সি নীতি  সাসানীয় সাম্রাজ্য এর ইসলামী বিজয়ের পরে, উমাইয়া রাজবংশ এর ৯০ বছরের দীর্ঘ শাসনকালে, আরব বিজয়ীরা তাদের সাম্রাজ্যে প্রাথমিক ভাষা হিসেবে আরবি ভাষা আরোপ করতে চেয়েছিলো। হাজ্জাজ বিন ইউসুফ তার সাম্রাজ্যে ফার্সি ভাষার বিস্তার হোক এটা পছন্দ করতেন না, তিনি আরবি ভাষাকে ইরানের দাপ্তরিক ভাষা হিসেবে ব্যবহারের আদেশ দেন।Cambridge History of Iran, by Richard Nelson Frye, Abdolhosein Zarrinkoub, et al. Section on The Arab Conquest of Iran and . Vol 4, 1975. London. p.46  আবু আল-ফারাজ আল-ইসফাহানী এবং আবু রায়হান আল বিরুনি এর গ্রন্থসমূহে উমাইয়াদের আমলে জোরপূর্বক পারস্য সংস্কৃতি চাপিয়ে দেয়ায় তাদের দুই অথবা তিন শতাব্দী পতনের বর্ণনা পাওয়া যায়।The Remaining Signs of Past Centuries (الآثار الباقية عن القرون الخالية), pgs.35–36 and 48.   তথ্যসূত্র   বিষয়শ্রেণী:ইরানের ইতিহাস বিষয়শ্রেণী:মুসলিমদের পারস্য বিজয় বিষয়শ্রেণী:ইসলামিকরণ
বামনডাঙ্গা জমিদার বাড়ি বাংলাদেশের গাইবান্ধা জেলার সুন্দরগঞ্জ উপজেলার বামনডাঙ্গা নামক এলাকায় অবস্থিত এক ঐতিহাসিক জমিদার বাড়ি।   ইতিহাস এই জমিদার বাড়ির গোড়াপত্তনকারী জমিদার কৃষ্ণকান্ত রায়। তবে কবে নাগাদ এই জমিদার বাড়ি প্রতিষ্ঠিত হয়েছে তার সঠিক তথ্য জানা যায়নি। জমিদার কৃষ্ণকান্ত রায় ছিলেন গৌড় বংশীয় একজন ব্রাহ্মণ। গৌড় বংশীয়রা যখন সম্রাট আকবরের কাছে পরাজিত ও রাজ্যচ্যুত হন। তখন এই ব্রাহ্মণ অর্থাৎ কৃষ্ণকান্ত বর্তমান গাইবান্ধা জেলার সুন্দরগঞ্জ উপজেলার * বামনডাঙ্গা নামক এলাকা পালিয়ে এসে বসতি স্থাপন করেন এবং এখানে তার জমিদারী প্রতিষ্ঠা করেন। এরপর একাধারে তার বংশধররা একের পর এক জমিদারী পরিচালনা করতে থাকেন। এই জমিদার বংশের কয়েকজন উল্লেখযোগ্য জমিদার রয়েছেন। তারা হলেন, ব্রজেশ্বর রায় চৌধুরী তারপর জমিদারী লাভ করেন তার পুত্র নবীন চন্দ্র রায় চৌধুরী। নবীন চন্দ্র রায়ের পর তার দুই পুত্র শরৎ চন্দ্র রায় ও বীপিন চন্দ্র রায় জমিদারীকে দুই ভাগ করে বড় তরফ ও ছোট তরফ নামে দুইজনে দুই জমিদারী পরিচালনা করতে থাকেন। এরপর বড় তরফের জমিদার শরৎ চন্দ্র রায়ের মৃত্যুর পর তার একমাত্র মেয়ে সুনিতি বালা দেবী বড় তরফ জমিদারী দেখাশুনা করেন। আর ছোট তরফের জমিদার বীপিন চন্দ্র রায়ের পর তার দুই পুত্র মনীদ্র চন্দ্র রায় ও জগৎ চন্দ্র রায় ছোট তরফের জমিদারীকে আরো দুই ভাগ করে আলাদাভাবে জমিদারী পরিচালনা করতে থাকেন। এরফলে এই জমিদার বংশের জমিদারী তিন ভাগে বিভক্ত হয়। তবে ছোট তরফের দুই জমিদার তাদের জমিদারী ঠিকমত পরিচালনা করতে পারলেও বড় তরফের জমিদার তার জমিদারী ঠিকমত পরিচালনা করতে পারেননি এবং ব্রিটিশ সরকারকে খাজনা প্রদান করতে পারেননি। আর তাই বড় তরফের জমিদারী ১৯৪৬ সালে নিলামে উঠে যায়। যা মহারাজা কৃষাণ লাল সিংহ নামক একজন ক্রয় করেন। তবে বড় তরফের জমিদারী নিলামে বিক্রি হলেও ছোট তরফের দুই জমিদারের জমিদারী সুন্দরমতই চলতে থাকে। কিন্তু ভারতবর্ষ ভাগের পর জমিদারী প্রথা বিলুপ্ত হলে এই জমিদার বংশের জমিদারীর সমাপ্তি ঘটে। পরে দুই জমিদার ভাইয়ের মধ্যে বড় ভাই জমিদার মনিন্দ্র রায় ভারতের আসামে চলে যান। আর ছোট ভাই জমিদার জগৎচন্দ্র রায় তার জমিদার বাড়িতে থেকে যান এবং এই বাড়িতেই ১৯৬৫ সালে মৃত্যুবরণ করেন। তারপর একেএকে জমিদার বাড়ির সকল বংশধররা ভারতে চলে যান। আর এরপরই জমিদার বাড়ির সকল সম্পত্তি বাজেয়াপ্ত হয়ে যায়।  অবকাঠামো জমিদারদের বসবাসের জন্য একটি বাসভবন, অতিথিশালা, রাজদরবার, দুর্গামন্দির, মঠ ও গো-শালা তৈরি করা হয়েছিল।  বর্তমান অবস্থা অযত্ন ও অবহেলার কারণে জমিদার বাড়ির সকল স্মৃতিচিহ্নই এখন প্রায় ধ্বংসের মুখে। জমিদার বাড়ির অনেক সম্পত্তি স্থানীয় প্রভাবশালী ব্যক্তিরা এখন ভোগ দখল করে নিয়েছে। গ্যালারী থাম্ব| বামনডাঙ্গা জমিদার বাড়ির একটি পুকুর তথ্যসূত্র  বিষয়শ্রেণী:গাইবান্ধা জেলার দর্শনীয় স্থান বিষয়শ্রেণী:গাইবান্ধা জেলার প্রত্নতাত্ত্বিক স্থাপনা বিষয়শ্রেণী:ঐতিহাসিক স্থান
দ্য নিউজিল্যান্ড হেরাল্ড () হল অকল্যান্ড থেকে প্রকাশিত নিউজিল্যান্ড মিডিয়া অ্যান্ড এন্টারটেইনমেন্টের মালিকানাধীন একটি দৈনিক সংবাদপত্র। এটি প্রচারের দিক থেকে নিউজিল্যান্ডের সর্ববৃহৎ সংবাদপত্র, যা ২০০৬ সালে প্রায় ২০০,০০০ কপির অধিক ছিল। তবে গড় বিক্রির পরিমাণ ২০১৯ সালে সেপ্টেম্বর মাসে কমে ১০০,০৭৩ কপিতে দাঁড়ায়। এটি প্রধানত অকল্যান্ড অঞ্চলে প্রচারিত হয়। পাশাপাশি এটি উত্তরাঞ্চলীয় দ্বীপ তথা নর্থল্যান্ড, ওয়াইকাটো, কিং কান্ট্রি, হক্‌স বে, বে অব প্লেন্টি, মানাওয়াতু ও ওয়েলিংটনে প্রচারিত হয়।  দ্য হেরাল্ড-এর প্রকাশনার মধ্যে রয়েছে দৈনিক সংবাদপত্র; সাপ্তাহিক শনিবারের কাগজ দ্য উইকেন্ড হেরাল্ড এবং হেরাল্ড অন সানডে, যার দেশ জুড়ে ৩৬৫,০০০ পাঠক রয়েছে। হেরাল্ড অন সানডে নিউজিল্যান্ডের সর্বাধিক পঠিত রবিবারের কাগজ।  সংবাদপত্রটির ওয়েবসাইট, nzherald.co.nz, প্রতি সপ্তাহে ২.২ মিলিয়ন বার পঠিত হয় এবং এটি ২০২০, ২০২১, ২০২২ ও ২০২৩ সালে ভয়েজার মিডিয়া পুরস্কারে বর্ষসেরা সংবাদপত্রের ওয়েবসাইট পুরস্কার লাভ করে। ২০২৩ সালে দ্য উইকেন্ড হেরাল্ড বর্ষসেরা সাপ্তাহিক সংবাদপত্র এবং এর মোবাইল অ্যাপ্লিকেশন বর্ষসেরা সংবাদপত্রের অ্যাপ পুরস্কার লাভ করে।  ইতিহাস দ্য নিউজিল্যান্ড হেরাল্ড প্রতিষ্ঠা করেন উইলিয়াম চিশম উইলসন এবং এটি ১৮৬৩ সালের ১৩ই নভেম্বর প্রথম প্রকাশিত হয়। উইলসন নিউজিল্যান্ডার-এ জন উইলিয়ামসনের সহযোগী ছিলেন, কিন্তু তিনি অকল্যান্ডের দ্রুত বর্ধনশীল জনগণের দিক মাথায় রেখে নতুন ব্যবসায়ের সুযোগ খুঁজে পান এবং প্রতিযোগী দৈনিক সংবাদপত্র শুরু করেন। এছাড়া তিনি উইলিয়ামসনের থেকে আলাদা হয়ে যান কারণ উইলসন মাওরিদের বিরুদ্ধে যুদ্ধের সমর্থন করতেন, অন্যদিকে উইলিয়ামসন এর বিরোধিতা করতেন।  ১৮৬৬ সালে নিউজিল্যান্ডার বন্ধ হয়ে যাওয়ার পর দ্য ডেইলি সাউদার্ন ক্রস দ্য হেরাল্ড-এর প্রতিযোগী হয়ে ওঠে, বিশেষ করে ১৮৬৮ সালে জুলিয়াস ভোগেল অধিকাংশ শেয়ার ক্রয় করার পর। দ্য সাউদার্ন ক্রস ১৮৪৩ সালে প্রথম প্রকাশিত হয় এবং ১৮৬২ সালে দৈনিক প্রকাশিত হতে শুরু করে ও এর নাম পরিবর্ধন করে দ্য ডেইলি সাউদার্ন ক্রস রাখা হয়। ভোগেল ১৮৭৩ সালে সংবাদপত্রটি বিক্রি করে দেন এবং আলফ্রেড হর্টন ১৮৭৬ এটি ক্রয় করেন। ১৮৭৬ সালে উইলসন পরিবার ও হর্টন অংশীদারী ব্যবসায়ে জড়িত হন এবং দ্য নিউজিল্যান্ড হেরাল্ড দ্য ডেইলি সাউদার্ন ক্রস-কে অধিগ্রহণ করে নেয়।  তথ্যসূত্র  বহিঃসংযোগ  ; মোবাইল ফোন ব্যবহারকারীদের জন্য বিকল্প ওয়েবসাইট NZ Herald official website link    Sold on APN.  (for advertisers).  বিষয়শ্রেণী:১৮৬৩-এ প্রবর্তিত সংবাদপত্র বিষয়শ্রেণী:১৮৬৩-এ নিউজিল্যান্ডে প্রতিষ্ঠিত বিষয়শ্রেণী:নিউজিল্যান্ডে প্রকাশিত সংবাদপত্র বিষয়শ্রেণী:অকল্যান্ডের গণমাধ্যম বিষয়শ্রেণী:অকল্যান্ড ভিত্তিক কোম্পানি বিষয়শ্রেণী:নিউজিল্যান্ড মিডিয়া অ্যান্ড এন্টারটেইনমেন্ট
ডান|250px গ্রিক পুরাণে, ওরেইথিয়া ছিল এরেখথেউস ২য় ও প্রাক্সিথেয়ার কন্যা এবং ক্রেউসা, থোনিয়া, প্রোক্রিস, মেতিওন, থেস্পিউস, এউপালামুস, সিকিওন, ওর্নেউস, পান্দোরুস ও আল্কোনের বোন। উত্তর বায়ুর দেবতা বোরেয়াস ওরেইথিয়ার প্রেমে পরে এবং ওরেইথিয়ার পিতা এরেখথেউসের নিকট ওরেইথিয়াকে বিয়ের প্রস্তাব দেয়। এতে ব্যর্থ হলে সে ওরেইথিয়াকে অপহরণ করে থ্রাকের এর্গিনোস নদীর নিকটবর্তী "সার্পেদোনের পাথর" নামক স্থানে নিয়ে গিয়ে তাকে ধর্ষণ করে। তাদের খিওনে ও ক্লেওপাত্রা নামে দুইটি কন্যা এবং কালাইস ও জেতেস নামে পক্ষবিশিষ্ট দুইটি পুত্র ছিল। পুত্র দুইটিকে সমষ্টিগতভাবে বোরায়াদগণ বলা হত।  বিষয়শ্রেণী:গ্রিক পুরাণ
জাভিয়ের পেড্রো সেভিওলা ফার্নান্দেজ (১১ ডিসেম্বর ১৯৮১ সালে জন্মগ্রহণ) একজন ফরওয়ার্ড হিসেবে ক্লাব অ্যাটলেটিকো রিভার প্লেটের হয়ে খেলছেন এই আর্জেন্টিনীয় পেশাদার ফুটবলার।  বিবরণ   ড্রিবলিং এবং ক্ষেত্রের উপর প্রায় কোনো আক্রমণ অবস্থান থেকে স্কোর করার ক্ষমতা, তার গতির জন্য পরিচিত, তিনি বার্সেলোনা এবং রিয়াল মাদ্রিদ উভয় প্রতিনিধিত্ব করেন এবং ২০০৪ সালে ১২৫ জীবিত ফুটবলার নিয়ে পেলের এর ফিফা ১০০ তালিকায় সর্বকনিষ্ঠ খেলোয়াড় হিসেবে ঘোষণা করা হয়। তার পূর্বপুরুষগণ দরুন তিনি ২০০৪ সাল থেকে স্প্যানিশ জাতীয়তা ঝুলিতে, এবং তিনি লা লিগায় ১৯৬ গেম এবং আট ঋতুর কোর্সের উপর ৭০ গোল হাজার সমগ্র জড়; তিনি শুরু এবং রিভার প্লেটের হয়ে তার ক্যারিয়ার শেষ করে। সাত বছর ধরে একজন আর্জেন্টাইন আন্তর্জাতিক,সেভিওলা ২০০৬ বিশ্বকাপ ও তার দল ফাইনালে উঠে যেখানে ২০০৪ কোপা আমেরিকা, তার দেশের প্রতিনিধিত্ব করেন। তিনি ২০০৪ অলিম্পিকে স্বর্ণ পদক জিতেছেন।  টীকা  এই নাম স্প্যানিশ নামকরণের কাস্টমস ব্যবহার: প্রথম বা পৈত্রিক পরিবারের নাম হয় সেভিওলা এবং দ্বিতীয় বা মাতৃক পরিবার নামের ফার্নান্দেজ হয়।  বহিঃসংযোগ          বিষয়শ্রেণী:জীবিত ব্যক্তি বিষয়শ্রেণী:১৯৮১-এ জন্ম বিষয়শ্রেণী:সেভিয়া ফুটবল ক্লাবের খেলোয়াড় বিষয়শ্রেণী:রিয়াল মাদ্রিদ ফুটবল ক্লাবের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:মালাগা ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:এল্লাস ভেরোনা ফুটবল ক্লাবের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:লিগ ১-এর খেলোয়াড় বিষয়শ্রেণী:মোনাকো ফুটবল ক্লাবের খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:ফুটবলে অলিম্পিক পদক বিজয়ী বিষয়শ্রেণী:গ্রিসে প্রবাসী ফুটবলার বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার বিষয়শ্রেণী:২০০৪ কোপা আমেরিকার খেলোয়াড় বিষয়শ্রেণী:ক্লাব আতলেতিকো রিভার প্লেতের ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:আর্জেন্টিনার অলিম্পিক ফুটবলার বিষয়শ্রেণী:আর্জেন্টিনার আন্তর্জাতিক ফুটবলার বিষয়শ্রেণী:২০০৪ গ্রীষ্মকালীন অলিম্পিকের ফুটবলার বিষয়শ্রেণী:২০০৫ ফিফা কনফেডারেশন্স কাপের খেলোয়াড় বিষয়শ্রেণী:২০০৬ ফিফা বিশ্বকাপের খেলোয়াড় বিষয়শ্রেণী:২০০৪ গ্রীষ্মকালীন অলিম্পিকের পদক বিজয়ী বিষয়শ্রেণী:ফিফা ১০০ বিষয়শ্রেণী:স্পেনে প্রবাসী ফুটবলার বিষয়শ্রেণী:মোনাকোয় প্রবাসী ফুটবলার বিষয়শ্রেণী:পর্তুগালে প্রবাসী ফুটবলার বিষয়শ্রেণী:ইতালিতে প্রবাসী ফুটবলার বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:অলিম্পিয়াকোস ফুটবল ক্লাবের খেলোয়াড় বিষয়শ্রেণী:স্পেনের নাগরিকীকৃত নাগরিক বিষয়শ্রেণী:অলিম্পিক স্বর্ণপদক বিজয়ী আর্জেন্টিনীয় বিষয়শ্রেণী:বুয়েনোস আইরেসের ফুটবলার
থাম্ব|বাঙ্গালা সালতানাতের ম্যাপ নাসিরুদ্দিন মাহমুদ শাহ (শাসনকাল:১৪৩৫-১৪৫৯) ছিলেন বাংলার একজন সুলতান। তিনি ছিলেন বাংলার সুলতান শামসুদ্দীন ইলিয়াস শাহর বংশধর। ১৪৩৫ সালে ক্ষমতাগ্রহণের পর তিনি নাসিরুদ্দিন আবুল মুজাফ্ফর মাহমুদ শাহ উপাধি গ্রহণ করেন। তার ক্ষমতা গ্রহণ থেকে ২০ বছরের মধ্যে তার রাজবংশ ক্ষমতাচ্যুত হয়।   ইতিহাস  তার রাজত্বের সময় জৈনপুরের শারকি সুলতানরা দিল্লির লোদী সুলতানদের সাথে এক রক্তক্ষয়ী সংঘর্ষে জড়িয়ে পরে।ABM Shamsuddin Ahmed, Nasiruddin Mahmud Shah , Banglapedia: The National Encyclopedia of Bangladesh, Asiatic Society of Bangladesh, Dhaka, Retrieved: 2011-04-27 এই ঘটনার সময় নাসিরুদ্দিনের রাজ্য ছিলো শান্ত। তিনি এ সময়টা তার রাজ্যের অবকাঠামোগত উন্নয়নে কাটান। এছাড়াও তিনি বাংলার সামরিক বাহিনীর মনোবল পুনোরাদ্ধারে সমর্থ হন। ঔতিহাসিক নাজিমুদ্দিন আহমেদ ও ফিরিস্তারমতে নাসিরুদ্দিন মাহমুদ শাহ ছিলেন একজন আদর্শ সুলতান। অন্য আরেকজন ঐতিহাসিক গোলাম হোসাইন সেলিমের মতে তিনি তার ভালো প্রশাসনিক দক্ষতার বলে পূর্বের সুলতান শামসুদ্দিন আহমেদ শাহর রেখে যাওয়া ভঙ্গুর প্রশাসন পূণ:র্গঠিত করেন। নাসিরউদ্দিন ১৪৫৯ সালে ২৪ বছর রাজ্য শাসন করার পর মৃত্যুবরণ করেন।KingListsFarEast   শাসিত এলাকা  তার রাজত্বের সময় খান জাহান আলী, খুলনা ও যশোর জয় করেন। বিভিন্ন মুদ্রায় পাওয়া তথ্য মতে, নাসিরুদ্দিনের রাজ্য ভাগলপুর থেকে পশ্চিমে, পূর্ব থেকে ময়মনসিংহ ও সিলেট, উত্তরে গৌড় ও পাণ্ডুয়া এবং দক্ষিণে হুগলি পর্যন্ত তার রাজ্য বিস্তৃত ছিলো।   ইসলামের প্রসার  খান জাহান আলীর সহযোগিতায় তিনি বাংলার বিভিন্ন অংশে মুসলমানদের বসতি স্থাপনে সাহায্য করেন। তারা মসজিদ, পানি উত্তোলনের জন্য বিভিন্ন ধরনে খনন যেমন, খাল, কুপ ইত্যাদি এবং এরকম আরো বিভিন্ন জনকল্যাণমূলক স্থাপনা নির্মাণ করেন। তার রাজত্বের সময়কার কিছু উল্লেখযোগ্য মসজিদ হলো:   ষাট গম্বুজ মসজিদ- খান জাহান আলী কর্তৃক স্থাপিত হয়।  ১৪৪৩ সালে জঙ্গিপুরের সরফরাজ খান মুর্শিদাবাদ জেলায় দুটি মসজিদ নির্মাণ করেন।  ১৪৫৫ সালে গৌড়তে হিলালি একটি মসজিদ নির্মাণ করেন।  ১৪৫৫ সালে ঢাকায় বখত বিনাত বিবি নামে একজন মহলি একটি মসজিদ নির্মাণ করেন যা বিনাতি বিবির মসজিদ নামে পরিচিত।  ১৪৪৬ সালে ভাগলপুরে খুর্শিদ খান একটি মসজিদ নির্মাণ করেন।  এছাড়াও বাগেরহাটে খান জাহান আলীর মাজার ও আল্লামা হযরত পানদুয়ার মাজার তার সময়কালেই নির্মাণ করা হয়। তিনি নিজে গৌড়তে নগরদুর্গ ও প্রাসাদ নির্মাণ করেন। এগুলোর ছাড়াও পাথরের পাঁচ-তীরুদাজ সেতু, যা দুর্গের প্রধান বেষ্ঠনির অংশ ও কতোয়ালী দরজা তিনিই নির্মাণ করেন।   আরও দেখুন   বাংলার শাসকগণ  বাংলার ইতিহাস  ভারতের ইতিহাস   তথ্যসূত্র   বিষয়শ্রেণী:১৪৫৯-এ মৃত্যু বিষয়শ্রেণী:ইলিয়াস শাহী রাজবংশ বিষয়শ্রেণী:সুন্নি রাজশাসক
জব প্যায়ার কিসি সে হোতা হ্যায় () হচ্ছে ১৯৬১ সালে মুক্তিপ্রাপ্ত একটি চলচ্চিত্র। চলচ্চিত্রটি রচনা, পরিচালনা এবং প্রযোজনা করেছিলেন নাসির হুসাইন। নায়ক-নায়িকা হিসবে ছিলেন দেব আনন্দ এবং আশা পারেখ, এছাড়াও ছিলেন প্রাণ এবং রাজেন্দ্র নাথ। অভিনয়ে দেব আনন্দ - সুন্দর/মন্টো আশা পারেখ - নিশা আর. সিংহ সুলোচনা লাতকর - মালতি দুলারি - রূপ সিংহের বোন প্রাণ - সোহন মোফাত লাল রাজেন্দ্র নাথ - পোপট লাল/চার্লি গানের তালিকা  গান  কণ্ঠশিল্পী(গণ) গীতি চিত্রায়িত হয়েছে ০১.   "জিয়া ও জিয়া" মোহাম্মদ রফি হাসরাত জয়পুরি দেব আনন্দ এবং আশা পারেখকে নিয়ে চিত্রায়িত ০২.   "ইয়ে আঁখে উফফ ইয়ে মা" মোহাম্মদ রফি, লতা মঙ্গেশকর হাসরাত জয়পুরি দেব আনন্দ এবং আশা পারেখকে নিয়ে চিত্রায়িত ০৩.   "সও সাল প্যাহলে" মোহাম্মদ রফি, লতা মঙ্গেশকর হাসরাত জয়পুরিদেব আনন্দ, আশা পারেখ ০৪.   "তুম জ্যাসে বিগড়ে বাবু সে" লতা মঙ্গেশকর হাসরাত জয়পুরি আশা পারেখ ০৫.   "তেরি জুলফো সে জুদাই" মোহাম্মদ রফি হাসরাত জয়পুরি দেব আনন্দ, আশা পারেখ ০৬.   "বিন দেখে অউর বিন প্যাহচানে" মোহাম্মদ রফি শৈলেন্দ্র দেব আনন্দ ০৭.   "নাজার মেরে দিল কে পার হুই" লতা মঙ্গেশকর শৈলেন্দ্র আশা পারেখ ০৮.  "জিয়া ও জিয়া" লতা মঙ্গেশকর হাসরাত জয়পুরি দেব আনন্দ, আশা পারেখ  তথ্যসূত্র  বহিঃসংযোগ    বিষয়শ্রেণী:হিন্দি ভাষার চলচ্চিত্র বিষয়শ্রেণী:১৯৬১-এর চলচ্চিত্র বিষয়শ্রেণী:১৯৬০-এর দশকের হিন্দি ভাষার চলচ্চিত্র বিষয়শ্রেণী:শঙ্কর-জয়কিশন সুরারোপিত চলচ্চিত্র
ওয়ান হল বিরসা দাশগুপ্ত পরিচালিত একটি ভারতীয় বাংলা অ্যাকশন থ্রিলার ছবি। এর চিত্রনাট্য লিখেছেন অভিমন্যু মুখোপাধ্যায়। শ্রী ভেঙ্কটেশ ফিল্মস-এর অধীনে শ্রীকান্ত মোহতা ও মহেন্দ্র সোনি প্রযোজিত ছবিটিতে মুখ্য চরিত্রে অভিনয় করেছেন প্রসেনজিৎ চট্টোপাধ্যায়, যশ দাশগুপ্ত এবং নুসরাত জাহান।   চলচ্চিত্রটিতে সুরকার হিসেবে কাজ করেছেন অরিন্দম চট্টোপাধ্যায়। নির্মাতাদের অফিশিয়াল টুইটার অ্যাকাউন্টে চলচ্চিত্রটির অফিশিয়াল পোস্টার প্রকাশ করা হয়। ২০১৭-য় পয়লা বৈশাখ উপলক্ষে ছবিটি মুক্তি পেয়েছে। এটি তামিল চলচ্চিত্র থানি ওরুবন-এর পুনঃনির্মাণ। এর আগে তেলুগুতে ধ্রুব নাম দিয়ে মূল ছবিটির পুনঃনির্মাণ করা হয়েছে।   কাহিনী   রণজয় এবং তার বন্ধুরা প্রশিক্ষণার্থী পুলিশ সদস্য যারা রাতে স্বনিযুক্ত ভিজিল্যান্টসও হন। আদিত্য সেন, একজন ব্যতিক্রমী ধূর্ত ও বিড়ম্বিত ব্যবসায়ী, একটি ফার্মাসিউটিক্যাল সাম্রাজ্যের মালিক এবং পরিচালনা করেন জাতীয় মাফিয়া এবং চুক্তি হত্যাকারী আদিত্যর কথায় কাজ করে। রণজয় তার তীক্ষ্ণ চিন্তাভাবনা এবং প্রবৃত্তি দিয়ে আদিত্যকে সন্দেহজনক বলে মনে হচ্ছে বেশ কয়েকটি আপাতদৃষ্টিতে সংযুক্ত সংঘবদ্ধ অপরাধমূলক ঘটনা, যার জন্য তিনি গোপনে একটি অনানুষ্ঠানিক তদন্ত করেন। আদিত্য যখন তার উদ্দেশ্য সম্পর্কে সন্দেহজনক হয়ে ওঠে এবং ঝামেলা বাধে এবং রণজয়ের বন্ধু অভিজিৎকে খুন করে ফেলেছিল সে একজন সৎ পুলিশ। পরবর্তী রণজয় দেখতে পেয়েছে যে আদিত্য স্যাটেলাইট যোগাযোগের মাধ্যমে তার সমস্ত পরিকল্পনা করতে সক্ষম হয়েছিল এবং তিনি রণজয়কে ভিকিকে হত্যা করতে ভুল নির্দেশনা দিয়েছিলেন। পরে রণজয় আদিত্যের বিরুদ্ধে সমস্ত প্রমাণ সংগ্রহ করেছিলেন এবং সম্পূর্ণরূপে তাকে ছিন্নভিন্ন করে দেন।   অভিনয়    যশ দাশগুপ্ত - আইপিএস রণজয় বসু  নুসরাত জাহান - মেঘা  প্রসেনজিৎ চট্টোপাধ্যায় - আদিত্য সেন  অর্জুন চক্রবর্তী - আইপিএস অভিজিৎ  র‍্যাচেল হোয়াইট  অভিষেক বসু  রাজীব বসু  ভরত কল  আরিয়ান রায় - ভিকি  সুপ্রিয় দত্ত  রজত গঙ্গোপাধ্যায়   সংগীত  বিভিন্ন শিল্পী ওয়ান-এর গান গেয়েছেন। সবগুলি গানেরই সুরকার অরিন্দম চট্টোপাধ্যায়। ৫ই মার্চ, ২০১৭-য় ছবির প্রথম গান আলাদিন মুক্তি পায়।   নির্মাণ  তনি ওরুবনের সাফল্যে স্থির কর করা হয়েছিল, ছবিটিকে তেলুগু ও বাংলায় পুনঃনির্মাণ করা হয়। শ্রী ভেঙ্কটেশ ফিল্মস প্রধান চরিত্র হিসেবে প্রসেনজিৎ চট্টোপাধ্যায় আর জিৎকে বেছে নিয়েছিল। কিন্তু এই পরিকল্পনা সফল হয়নি, কারণ ২০১৭-র ১২ই জানুয়ারি রিপোর্ট করা হয়, পরিচালক বিরসা দাশগুপ্ত প্রধান চরিত্রে যশ দাশগুপ্ত (এঁর সাথেই বিরসা তার প্রথম ছবি করেন) আর নুসরাত জাহানকে পছন্দ করেছেন। এই সময় বিরসা ছবিটির জন্য খলনায়ক খুঁজছিলেন। জল্পনা চলছিল, খলনায়কের চরিত্রে সম্ভবত কোনো প্রথম সারির অভিনেতা থাকবেন, এ নিয়ে তুমুল চর্চা হয়। ২০১৬-র নভেম্বরে জানানো হয়, প্রসেনজিৎ চট্টোপাধ্যায়, যিনি প্রথমে ওই চরিত্রেই মনোনীত হয়েছিলেন, তিনিই খলনায়কের ভূমিকায় অভিনয় করছেন। বিরসা প্রসেনজিৎ অভিনীত চরিত্রটিকে "দুশ্চরিত্রের নায়ক" (The hero in a negative role) হিসেবে আখ্যা দেন।   তথ্যসূত্র   বিষয়শ্রেণী:২০১৭-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:২০১৭-এর অ্যাকশন থ্রিলার চলচ্চিত্র বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র বিষয়শ্রেণী:ভারতীয় অপরাধ অ্যাকশন চলচ্চিত্র বিষয়শ্রেণী:ভারতীয় অপরাধ থ্রিলার চলচ্চিত্র বিষয়শ্রেণী:বিরসা দাশগুপ্ত পরিচালিত চলচ্চিত্র বিষয়শ্রেণী:তামিল চলচ্চিত্রের বাংলা পুনর্নির্মাণ
গোলাম ফারুক, বিপিএম (বার), পিপিএম (জন্ম: ১ অক্টোবর ১৯৬৪) বাংলাদেশ পুলিশের অতিরিক্ত পুলিশ মহাপরিদর্শক পদমর্যাদার একজন কর্মকর্তা এবং বাংলাদেশ পুলিশের সর্ববৃহৎ ইউনিট ঢাকা মেট্রোপলিটন পুলিশের (ডিএমপি) ৩৫তম কমিশনার হিসেবে দায়িত্বরত। ২০২২ সালের ২৯ অক্টোবর তিনি ডিএমপির ৩৪তম কমিশনার শফিকুল ইসলামের স্থলাভিষিক্ত হন।  প্রারম্ভিক জীবন গোলাম ফারুক টাঙ্গাইলের ভূঞাপুর উপজেলার ঘাটানদি গ্রামে ১৯৬৪ সালের ১ অক্টোবর জন্মগ্রহণ করেন। তার বাবার নাম খন্দকার হায়দার আলী এবং মায়ের নাম মোসাম্মৎ ফাতেমা বেগম। তিনি শেরেবাংলা কৃষি বিশ্ববিদ্যালয় থেকে বিএসসি (কৃষি) স্নাতক এবং একটি বেসরকারি বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি লাভ করেন।  কর্মজীবন খন্দকার গোলাম ফারুক বিসিএস দ্বাদশ ব্যাচের একজন কর্মকর্তা। তিনি ১৯৯১ সালে সহকারী পুলিশ সুপার হিসেবে বাংলাদেশ পুলিশে যোগ দেন। এরই ধারাবাহিকতায় তিনি ময়মনসিংহ, কিশোরগঞ্জ, ঝালকাঠি ও ঠাকুরগাঁও জেলায় পুলিশ সুপার হিসেবে দায়িত্ব পালন করেন। তিনি বাংলাদেশ পুলিশ একাডেমী, সারদা, রাজশাহীর অধ্যক্ষ, চট্টগ্রাম ও রংপুর রেঞ্জের ডিআইজি, ঢাকা মহানগর পুলিশের অতিরিক্ত কমিশনার এবং পুলিশ স্টাফ কলেজের রেক্টর হিসেবে দায়িত্ব পালন করেছেন। তিনি ২০২২ সালের ২৯ অক্টোবর আনুষ্ঠানিকভাবে ডিএমপি কমিশনার হিসেবে দায়িত্ব গ্রহণ করেন। তিনি ৩০ সেপ্টেম্বর ২০২৩ এ অবসরে যাবেন।  পুরস্কার ও সম্মাননা জনগণের প্রতি সেবার স্বীকৃতিস্বরূপ তিনি ২০০৬ ও ২০১৮ সালে দুইবার বাংলাদেশ পুলিশ মেডেল (বিপিএম-সেবা) লাভ করেন। ২০১৫ সালে তিনি রাষ্ট্রপতি পুলিশ পদক (পিপিএম-সেবা) অর্জন করেন। এছাড়া ২০১৯ সালে তিনি আইজিপি গুড সার্ভিস ব্যাজও লাভ করেন।  তথ্যসূত্র  বিষয়শ্রেণী:১৯৬৪-এ জন্ম বিষয়শ্রেণী:টাঙ্গাইল জেলার ব্যক্তি বিষয়শ্রেণী:বাংলাদেশী পুলিশ কর্মকর্তা বিষয়শ্রেণী:শেরেবাংলা কৃষি বিশ্ববিদ্যালয়ের প্রাক্তন শিক্ষার্থী বিষয়শ্রেণী:এশিয়ান ইউনিভার্সিটি অব বাংলাদেশের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:ঢাকার পুলিশ কমিশনার
জামিয়াতুল কাসিম দারুল উলুমিল ইসলামিয়া হল একটি ভারতীয় ইসলামি শিক্ষাপ্রতিষ্ঠান। ভারতীয় ইসলামি চিন্তাবিদ মুফতি মাহফুজুর রহমান উসমানি ১৯৮৯ সালে মাদ্রাসাটি প্রতিষ্ঠা করেন। Tarikh Jamiatul Qasim, page 36 এই মাদ্রাসাটি ভারত-নেপাল সীমান্তে বিহারের সুপৌলে অবস্থিত।  ন্যাশনাল কাউন্সিল ফর প্রমোশন ফর উর্দু ল্যাঙ্গুয়েজ  এবং জাতীয় বিদ্যুৎ ও তথ্য প্রযুক্তি বিদ্যালয়ের কেন্দ্র হিসেবেও মাদ্রাসাটি ব্যবহৃত হয়।   জমিয়াতুল কাসিম দারুল উলুমিল ইসলামিয়ার তত্ত্বাবধানে ১৫ টি কুরআন কেন্দ্র রয়েছে এবং জামিয়ার ২৫ টি শাখা বিহার রাজ্যে ছড়িয়ে রয়েছে।    কার্যক্রম  ২০১৭ সালের জানুয়ারী মাসে জামিয়ার ছাত্র এবং শিক্ষকবৃন্দ বিহারে অ্যালকোহল নিষিদ্ধের সমর্থনে একটি মানববন্ধন গঠন করেছিলেন।    পৃষ্ঠপোষকগণ    মুহাম্মদ সালেম কাসমি (প্রাক্তন)  সাঈদুর রহমান আজমি, অধ্যক্ষ: নাদওয়াতুল উলামা  শহীদ সাহারানপুরী, শাইখুল হাদীস :মাজাহির উলুম, সাহারানপুর   এই প্রতিষ্ঠানের স্বীকৃতি  জামিয়া মিলিয়া ইসলামিয়া  এবং আলীগড় মুসলিম বিশ্ববিদ্যালয় Office of the Registrar, Aligarh Muslim University website Published 27 August 2015, Retrieved 23 March 2020  এই মাদ্রাসা এবং আরও ৫০টি আরবি মাদ্রাসা এবং বিএ / বিএ (অনার্স) এর জন্য ভর্তির জন্য আরও ১৪৭ টি আরবি মাদ্রাসাকে স্বীকৃতি দিয়েছে।   উল্লেখযোগ্য ঘটনা    ২০১৬ সালে জামিয়া আহমেদ বুখারীর পরিচালনায় রুশদ-ও-হিদায়াত সম্মেলনের আয়োজন করেছিল। এতে মুহাম্মদ সালেম কাসেমি, আখতারুল ওয়াসী', মুহাম্মদ সুফিয়ান কাসেমি সহ উল্লেখযোগ্য আলেমগণ উপস্থিত ছিলেন।   ২০১৬ ন্যাশনাল কাউন্সিল ফর প্রমোশন অব উর্দু ল্যাঙ্গুয়েজ-এর সাথে একটি জাতীয় পর্যায়ের সম্মেলনের আয়োজন করা হয়েছিল।  জাতীয় সম্মেলনে জামিয়া মিলিয়া ইসলামিয়ার ইসলামিক স্টাডিজ বিভাগের প্রাক্তন প্রধান ইকতেদার মোহাম্মদ খান উপস্থিত ছিলেন।   ২০১৮ সালে মিল্লাত কনভেনশন  অনুষ্ঠানের আয়োজন করা হয়েছিল যার মধ্যে তেজস্বী যাদবের মতো রাজনীতিবিদরা উপস্থিত ছিলেন।  এই অনুষ্ঠানে মসজিদে নববির প্রভাষক হামিদ বিন আকরাম আল বুখারী উপস্থিত ছিলেন।   জামিয়া মিলিয়া ইসলামিয়ার ইসলামিক স্টাডিজ বিভাগের সহযোগিতায় মুহাম্মদ সালেম কাসমির জীবনী ও কর্ম বিষয়ক আলোচনার জন্য একটি সম্মেলনের আয়োজন করা হয়েছিল। জামিয়া মিলিয়া ইসলামিয়ার আনসারী মিলনায়তনে এই সম্মেলনটি অনুষ্ঠিত হয়েছিল এবং আখতারুল ওয়াসির মতো উল্লেখযোগ্য পণ্ডিতরা উপস্থিত ছিলেন। জমিয়াতুল কাসিমের ৩০ বছরের ইতিহাস সম্পর্কিত একটি বইও এই অনুষ্ঠানে প্রকাশিত হয়েছিল।    প্রকাশনা  জামিয়া কয়েকটি বই প্রকাশ করেছে যার মধ্যে রয়েছে:   জমিয়াতুল কাসিম দারুল উলুমিল ইসলামিয়া "মাআরিফ-ই-কাসিম" নামে একটি মাসিক পত্রিকা প্রকাশ করে।  শায়খ মুহাম্মদ ইউনূস জৌনপুরী : নূকূশ-ও-তা'সুরাত, তারিখি দস্তাভে   মুহাম্মদ সালেম কাসমি কি জিন্দেগী কে ৯২ সাল। http://www.jamiatulqasim.com/gallery/publication/maulana-salim-qasmi.pdf   আরও দেখুন    দেওবন্দি বিশ্ববিদ্যালয়ের তালিকা   তথ্যসূত্র    বহিঃসংযোগ    দারুল উলূম দেওবন্দ  দারুল ইফতা দেওবন্দ  বিষয়শ্রেণী:ভারতের দেওবন্দি মাদ্রাসা বিষয়শ্রেণী:১৯৮৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতের ইসলামি বিশ্ববিদ্যালয় ও কলেজ বিষয়শ্রেণী:দেওবন্দি শিক্ষাপ্রতিষ্ঠান